Almal het per bus tot by die Bothashoop afdraai gery. Die ywerige fietsryers het hier afgeklim en die 10 km tot by die eindpunt aangepak. Daar was darem 'n waterpunt om die longe en bene 'n ruskans te gee. Die stappers is 'n ent verder op die pad afgelaai en het 'n 5km per voet aangedurf.
'n Groot dankie aan al die ouers wat gehelp het om die Matrieks deur hierdie middag te dra met sappige worsbroodjies, koue water en lekkers langs die pad. Die grootste dankie aan die onderwysers, veral Mnr Du Toit, wat hierdie dag beplan het om glad te verloop.